Neuvoston 24 päivänä maaliskuuta 1997 vahvistama YHTEINEN KANTA (EY) N:o 18/97 Euroopan parlamentin ja neuvoston direktiivin 97/.../EY antamiseksi elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran



Virallinen lehti nro C 157 , 24/05/1997 s. 0004



Neuvoston 24 päivänä maaliskuuta 1997 vahvistama YHTEINEN KANTA (EY) N:o 18/97 Euroopan parlamentin ja neuvoston direktiivin 97/. . ./EY antamiseksi elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran (97/C 157/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100a artiklan, ottavat huomioon komission ehtdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189b artiklassa määrättyä menettelyä (3), sekä katsovat, että elintarvikealan tiedekomitea on ryhtynyt tutkimaan uudelleen kaikki direktiivissä 88/344/ETY (4) luetellut uuttamisliuottimet väliaikaisten, vuonna 1981 vahvistettujen sallittujen päiväannosten (ADI-arvot) korvaamiseksi lopullisilla arvioinneilla; tämä ei ole vieläkään mahdollista, sillä tarvittavia, teollisuudelta pyydettyjä tietoja ei ole saatu; saatujen tietojen pohjalta elintarvikealan tiedekomitea on voinut vahvistaa hyväksyvänsä valtaosan liuottimista; tietyissä elintarvikkeissa esiintyvien liuotinjäämien enimmäismääriä voidaan pienentää, tiettyjä liuottimia ei enää käytetä, joten ne olisi poistettava luettelosta, tienteen kehittyksen myötä kehitetään uusia aineita, jotka olisi tarpeen lisätä kyseiseen direktiiviin; on aiheellista sallia uusi liuotin, josta tiedekomitea on antanut puoltavan lausunnon, tekniikan ja tieteen kehityksen huomioon otamiseksi tarvittavat muutokset ovat luonteeltaan teknisiä toimenpiteitä ja menettelyn yksinkertaistamiseksi ja nopeuttamiseksi on aiheellista uskoa näiden toimenpiteiden toteuttaminen komissiolle, ja tällaisen menettelyn avulla innovaatioiden markkinoille saattaminen tapahtuu nopeammin, mistä on hyötyä sekä teollisuudelle että kuluttajille, OVAT ANTANEET TÄMÄN DIREKTIIVIN: 1 artikla Muutetaan direktiivi 88/344/ETY seuraavasti: 1) Lisätään 4 artiklaan alakohta seuraavasti: "a) liitteen muutokset, jotka ovat tarpeen liuotinten käytössä, niiden käytön edellytyksissä ja jäämien enimmäismäärissä tapahtuneen tieteen ja tekniikan kehityksen huomioon ottamiseksi;". Aikaisemmat a, b ja c alakohdat siirtyvät vastaavasti b, c ja d alakohdiksi. 2) Muutetaan liite suraavasti: a) I osa Poistetaan "butyyliasetaatti". b) II osa Muutetaan heksaania koskeva kohta seuraavasti: >TAULUKON PAIKKA> c) III osa - Poistetaan "metyyli-1-propanoli". - Lisätään seuraava aine: >TAULUKON PAIKKA> 2 artikla 1) Jäsenvaltioiden on muutettava kansallisia lakejaan, asetuksiaan ja hallinnollisia määräyksiään siten, että: - direktiivin 88/344/ETY, sellaisena kuin se on tällä direktiivillä muutettuna, mukaisten tuotteiden pitäminen kaupan sallitaan viimeistään . . . (5*). - tuotteiden, jotka eivät ole direktiivin 88/344/ETY, sellaisena kuin se on tällä direktiivillä muutettuna, mukaisia, kaupan pitäminen kielletään . . . (6**). Ennen mainittua päivämäärää markkinoille saatettuja tai pakkausmerkinnöin varustettuja tuotteita, jotka eivät ole direktiivin 88/344/ETY, sellaisena kuin se on tällä direktiivillä muutettuna, mukaisia, voidaan kuitenkin pitää kaupan varastojen loppumiseen saakka. Niiden on ilmoitettava tästä komissiolle viipymättä. 2) Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty . . . Parlamentin puolesta Puhemies Neuvoston puolesta Puheenjohtaja (1) EYVL N:o C 278, 24.9.1996, s. 25. (2) Lausunto, annettu 27 päivänä marraskuuta 1996 (EYVL N:o 66, 3.3.1997, s. 3). (3) Euroopan parlamentin lausunto, annettu 23 päivänä lokakuuta 1996 (EYVL N:o C 347, 18.11.1996, s. 58), neuvoston yhteinen kanta, vahvistettu 24 päivänä maaliskuuta 1997, ja Euroopan parlamentin päätös, tehty . . . (ei vielä julkaistu virallisessa lehdessä). (4) EYVL N:o L 157, 24.6.1988, s. 28, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 94/52/EY (EYVL N:o L 331, 21.12.1994, s. 10). (5*) 12 kuukautta tämän direktiivin antamisesta. (6**) 18 kuukautta tämän direktiivin antamisesta. NEUVOSTON PERUSTELUT I JOHDANTO 1. Komissio esitti 23 päivänä heinäkuuta 1996 Euroopan yhteisön perustamissopimuksen 100a artiklaan perustuvan ehdotuksen direktiiviksi (1) elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä. 2. Euroopan parlamentti antoi lausuntonsa 23 päivänä lokakuuta 1996 (2); talous- ja sosiaalikomitean lausunto annettiin 27 päivänä marraskuuta 1996 (3). 3. Neuvosto vahvisti 24 päivänä maaliskuuta 1997 yhteisen kantansa perustamissopimuksen 189b artiklan mukaisesti. II TAVOITTEET Ottaen huomioon, että elintarvikealan tiedekomitea on tutkinut uudelleen kaikki yhteisön sallittujen lisäaineiden luettelossa olevat uuttamisliuottimet, sekä luettelon laatimisen jälkeen tapahtuneen tieteen ja tekniikan kehityksen komissio ehdotti luettelon tarkistamista siten, että siitä poistetaan kaksi tähän asti käytettyä ainetta ja siihen lisätään yksi uusi aine sekä muutetaan käytön edellytykset ja jäämien enimmäismäärät elintarvikkeissa. Komissio ehdotti lisäksi, että koska direktiivin muuttamisessa tällä hetkellä sovellettavaa menettelyä pidetään melko raskaana ja koska Euroopan parlamentilla eikä neuvostolla ollut huomautettavaa direktiivin kahteen edelliseen muutokseen, muutoksista päätettäisiin vastaisuudessa sääntelykomiteassa. III YHTEISEN KANNAN ERITTELY 1. Neuvosto hyväksyi komission ehdotuksen pääpiirteissään ja on ehdotuksen ensimmäisessä käsittelyssä hyväksyneen Euroopan parlamentin kanssa samaa mieltä siitä, että nykyistä sallittujen aineiden luetteloa sekä uutta vastaisuudessa sovellettavaa menettelyä koskevat muutokset, jotka koskevat: - uusia sallittujen aineiden luetteloon lisättäviä aineita, - käytön edellytyksiä, - jäämien enimmäismääriä, - sallittujen aineiden luettelossa jo olevien aineiden poistamista, ovat perusteltuja ja aiheellisia. 2. Neuvosto muutti kuitenkin ehdotusta direktiivin soveltamisen osalta. Komissio hyväksyi kyseiset muutokset. Ensinnäkin direktiivin täytäntöönpanon päivämäärän osalta neuvosto lykkäsi kuudella kuukaudella määräpäivää, jona jäsenvaltioiden on viimeistään saatettava direktiivi osaksi kansallista lainsäädäntöään, koska jäsenvaltiot eivät pysty noudattamaan komission ehdotuksessa asetettuja määräaikoja. Lisäksi neuvosto esitti muiden lisäaineita koskevien direktiivien antamisessa noudatetun käytännön mukaisesti säännöksen, joka sallii kauppiaiden pitää kaupan varastojen loppumiseen saakka tuotteita, jotka eivät ole tämän direktiivin mukaisia. 3. Kaiken kaikkiaan neuvosto katsoo, että hyväksyttyään periaatteessa komission ehdotuksen ja muutettuaan hieman tekstiä se on löytänyt tasapuolisen ja toimivan ratkaisun. (1) EYVL N:o C 278, 24.9.1996, s. 25. (2) EYVL N:o C 347, 18.11. 1996, s. 58. (3) EYVL N:o C 66, 3.3.1997, s. 3.